Statens helsepersonellnemnd

Statens helsepersonellnemnd (HPN) var en norsk statlig klagenemnd som behandlet saker etter helsepersonelloven og apotekloven. I saker etter apotekloven ble nemnden satt som Apotekklagenemnda (AKN).Lov om helsepersonell m.v.Om Apotekklagenemnda

Som HPN behandlet nemnden klager fra helsepersonell over vedtak om administrative reaksjoner fra Statens helsetilsyn, herunder:

 suspensjon og tilbakekall av autorisasjon, lisens og spesialistgodkjenning
 begrensning av autorisasjon
 ny autorisasjon eller lisens
 tap av retten til å rekvirere legemidler i gruppe A og B (rekvireringsrett, ofte kalt forskrivningsrett)
 suspensjon av rekvireringsrett
 advarsel
 forkortelse av frist for tap av rekvireringsretten.

Nemnden var også klageorgan for avslag på søknad om autorisasjon og lisens fattet av Statens autorisasjonskontor for helsepersonell og tilsvarende for spesialistgodkjenning fattet av Den norske legeforening, Den norske tannlegeforening og Norges optikerforbund på delegert statlig myndighet.

Som AKN var nemnden klageorgan for visse vedtak fattet av Statens legemiddelverk etter apotekloven. Når nemnden ble satt som AKN måtte to av nemndsmedlemmene ha farmasøytisk kompetanse på universitetsnivå og erfaring fra apotekvirksomhet.

Nemnden delte kontorer med Trygderetten på Grønland i Oslo.

Referanser

 Eksterne lenker 
 Statens helsepersonellnemnd 

Kategori:Tidligere norske statlige myndigheter
Kategori:Norske statlige nemnder
Kategori:Norges helsevesen
Kategori:Opphør i 2015